Source: https://www.kupeledudince.sk/oznamenie-o-opatreniach-pri-ohrozeni-verejneho-zdravia
Timestamp: 2020-04-10 04:51:32+00:00
Document Index: 7702513

Matched Legal Cases: ['§ 5', '§ 48', '§ 19', '§ 22', '§ 23', '§ 24', '§ 26', '§ 7', '§ 2']

Oznámenie o opatreniach pri ohrození verejného zdravia | Oficiálna stránka Kúpele Dudince
Oznámenie o opatreniach pri ohrození verejného zdravia
Oznámenie o vydaní opatrenia Úradu verejného zdravotníctva Slovenskej republiky číslo: OLP/2576/2020 pri ohrození verejného zdravia.
Úrad verejného zdravotníctva Slovenskej republiky ako príslušný orgán štátnej správy na úseku verejného zdravotníctva podľa § 5 ods. 4 písm. h) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len "zákon č. 355/2007 Z. z.") z dôvodu vyhlásenia mimoriadnej situácie na území Slovenskej republiky vládou Slovenskej republiky uznesením vlády Slovenskej republiky č. 111 z 11.03.2020 dňom 12.03.2020 od 6:00 hod. a pandémie ochorenia COVID-19 vyhlásenej dňa 11. 03. 2020 generálnym riaditeľom Svetovej zdravotníckej organizácie nariaďuje podľa § 48 ods. 4 písm. e) zákona č. 355/2007 Z. z. tieto opatrenia:
- prírodné a umelé kúpaliská podľa § 19 zákona č. 355/2007 Z. z.; telovýchovno-športové zariadenia podľa § 22 zákona č. 355/2007 Z. z.;
- zariadenia starostlivosti o ľudské telo podľa § 23 zákona č. 355/2007 Z. z.;
(Zariadenia starostlivosti o ľudské telo sú najmä kaderníctvo, holičstvo, kozmetika, manikúra, pedikúra, solárium, masážny salón, sauna, tetovací salón, zariadenie na poskytovanie regeneračných a rekondičných služieb.)
- zariadenia pre deti a mládež vrátane zariadení starostlivosti o deti do 3 rokov veku podľa § 24 zákona č. 355/2007 Z. z. okrem zariadení sociálnych služieb,
- zariadení sociálnoprávnej ochrany detí a sociálnej kurately podľa zákona č. 305/2005 Z. z. a špeciálnych výchovných zariadení podľa zákona č. 245/2008 Z. z.;
- prevádzky verejného stravovania podľa § 26 zákona č. 355/2007 Z. Z., ktorými sú cukrárne, bistrá, kaviarne, bary a podobné zariadenia verejného stravovania, okrem reštaurácií a -stánkov s rýchlym občerstvením; welness centrá vrátane bazénov v ubytovacom zariadení;
- prevádzky zábavného charakteru, ktorými sú napríklad kasína, kiná a iné prevádzky voľnočasového charakteru, napríklad lyžiarske strediská; rekondičné pobyty.
- Toto opatrenie neplatí pre prírodné liečebné kúpele a kúpeľné liečebne podľa § 7 ods. 4 písm. e) a f) zákona č. 578/2004 Z. z. a zákona č. 538/2005 Z. z. na základe návrhu lekára.
Reštaurácie a stánky s rýchlym občerstvením môžu byt' otvorené len v čase od 6:00 hod. do 20:00 hod. V obchodnom dome podľa § 2 ods. 4 písm. k) zákona č. 377/2004 Z. z. sa cez víkend povoľuje činnosť iba týchto prevádzok: lekáreň, predajňa potravín, reštaurácia, stánok s rýchlym občerstvením, drogéria a novinový stánok.